|  |  |  |
| --- | --- | --- |
| **ԱՄՓՈՓ ՏԵՂԵԿԱՆՔ**  **«Մեծամորէներգոատոմ» փակ բաժնետիրական ընկերության բաժնետերերի ընդհանուր ժողովում ընկերության լուծարման մասին որոշմանը կողմ քվեարկելու մասին» ՀՀ կառավարության որոշման նախագծի կապակցությամբ շահագրգիռ նախարարությունների առարկությունների և առաջարկությունների վերաբերյալ** | | |
| **Առարկության, առաջարկության հեղինակը, նախարարության, գերատեսչության անվանումը (առարկության, առաջարկության ստացման ամսաթիվը)** | **Առարկության, առաջարկության բովանդակությունը** | **Եզրակացություն** |
| ՀՀ ֆինանսների նախարարություն  (18.10.2018թ. N01/11-2/18913-18) | Հիմք ընդունելով Հայաստանի Հանրապետության կառավարության 1999 թվականի դեկտեմբերի 14-ի N 752 որոշման թիվ 1 հավելվածի 2-րդ կետը` անհրաժեշտ է Նախագծի 1-ին կետի 2-րդ ենթակետում լուծարման հանձնաժողովի կազմում ընդգրկել նաև մեկ անդամ «Մեծամորէներգատոմ» փակ բաժնետիրական ընկերության գտնվելու վայրի պետական կառավարման տարածքային մարմնից: | Ընդունվել է: |
| ՀՀ պետական գույքի կառավարման կոմիտե  ( 19.10.2018թ. N01/14.24/6000-18) | Նախագծի վերաբերյալ հայտնում են, որ «Բաժնետիրական ընկերությունների մասին» ՀՀ օրենքի 27-րդ հոդվածի 3-րդ մասի համաձայն ընկերության լուծարման և լուծարային հանձնաժողովի ստեղծման մասին որոշումը նույն հոդվածի 2-րդ կետի «ա» ենթակետով նախատեսված դեպքերում կայացնում է բաժնետերերի ընդհանուր ժողովը` դրան մասնակցող քվեարկող բաժնետոմսերի սեփականատերերի ձայների 3/4-ով, սակայն ոչ պակաս քվեարկող բաժնետոմսերի սեփականատերերի ձայների 2/3-ից։ Հաշվի առնելով, որ «Մեծամորէներգոատոմ» ՓԲԸ-ի բաժնետոմսերի միայն 50 տոկոսն է պատկանում պետությանը, հետևաբար՝ ՀՀ կառավարությունը պետք է ընդունի ոչ թե ընկերության լուծարման մասին որոշում, այլ բաժնետերերի ընդհանուր ժողովում ընկերության լուծարման մասին որոշմանը հավանություն տալու մասին որոշում։  Ելնելով վերը նշվածից՝ առաջարկում եմ խմբագրել նախագծի վերնագիրը և նախագծում ավելացնել նոր կետ հետևյալ բովանդակությամբ՝  «1. «Մեծամորէներգոատոմ» փակ բաժնետիրական ընկերության բաժնետերերի ընդհանուր ժողովում հավանություն տալ ընկերության լուծարման մասին որոշմանը»։ | Նախագծի վերնագիրը խմբագրվել է:  Առաջարկությունը ներառված է որոշման նախագծի 1-ին կետի 1-ին ենթակետում: |
| ՀՀ պետական եկամուտների կոմիտե (25.10.2018թ. N01/3.1/63758-18) | Որոշման նախագծի վերաբերյալ առաջարկություններ չկան: |  |
| ՀՀ արդարադատության նախարարություն  (01.11.2018թ. N01/14/626564-18) | Որոշման նախագծի վերաբերյալ դիտողություններ և առաջարկություններ չկան: |  |